CELEX: 52008PC0786
Language: sl
Date: 2008-11-12
Title: Predlog uredba Sveta o spremembi pogojev za zaposlitev drugih uslužbencev Evropskih skupnosti

Pomembno pravno obvestilo

|

52008PC0786

Predlog uredba Sveta o spremembi pogojev za zaposlitev drugih uslužbencev Evropskih skupnosti  /* KOM/2008/0786 končno - CNS 2008/0022 */  

	[pic] | KOMISIJA EVROPSKIH SKUPNOSTI |Bruselj, 14.11.2008COM(2008) 786 konč.(sprejet kot SEC(2008) 2604)2008/0224(CNS)PredlogUREDBA SVETAo spremembi pogojev za zaposlitev drugih uslužbencev Evropskih skupnostiOBRAZLOŽITVENI MEMORANDUMOZADJE PREDLOGA-  Razlogi za pripravo predloga in njegov namenNamen tega predloga je v pogoje za zaposlitev drugih uslužbencev Evropskih skupnosti vključiti določbe, s katerimi bo uvedena nova kategorija uslužbencev, specifična za Evropski parlament, ki zajema pomočnike poslancev Evropskega parlamenta, ki delajo v enem od krajev dela Evropskega parlamenta (Bruselj, Strasbourg, Luxembourg), razen tistih, ki svoje delo opravljajo v pisarnah poslancev v državah, v katerih so bili izvoljeni, tj. v volilnih pisarnah. Poleg tega pa se bo s predlogom razjasnil in izboljšal njihov sedanji status, pri čemer se bodo v celoti upoštevale posebnosti njihovih nalog v Parlamentu.-  Splošno ozadjeSedanji sistem zaposlovanja pomočnikov poslancev, ki v celoti temelji na pogodbenih dogovorih v skladu z zasebnim pravom, se ne zdi več združljiv z velikostjo in zapleteno sestavo Parlamenta s poslanci iz sedemindvajsetih držav članic. Močno bremeni upravo Parlamenta, pa tudi posamezne poslance. Poleg upravnega bremena je zaradi uporabe 27 različnih davčnih sistemov in sistemov socialnega varstva za osebe, ki delajo med Brusljem, Strasbourgom, Luxembourgom ter drugimi deli Evrope, položaj pomočnikov poslancev v mnogih pogledih omejen.Leta 2000 je Svet v zvezi s predlogom Komisije z dne 19. maja 1998 izjavil, da se povsem zaveda potrebe po ureditvi pogojev zaposlitve parlamentarnih pomočnikov in izboljšanju njihovega sedanjega položaja. Zato je poudaril, da je pri pregledu osnutka statuta poslancev Evropskega parlamenta 26. aprila 1999 v zvezi s tem vprašanjem sprejel načela, za katera je menil, da so nujna, in sicer:-  načelo, po katerem pomočnike neposredno plača Parlament, v okviru odgovornosti in na podlagi osebnih napotkov zadevnega poslanca;-  sklenitev pisne pogodbe, ki se arhivira v Evropskem parlamentu;-  skladnost z veljavnimi določbami o obdavčitvi in socialnem varstvu.V predlogu, ki v pogoje za zaposlitev drugih uslužbencev uvaja novo kategorijo parlamentarnih pomočnikov, so ta načela upoštevana. Osebe, ki spadajo pod novo kategorijo, bi tako za pomoč posameznim poslancem EP zaposlil Evropski parlament, izbrali pa bi jih poslanci sami.Za novo kategorijo uslužbencev se uvedejo posebna pravila, ki upoštevajo posebnosti nalog parlamentarnih pomočnikov ter njihovih odnosov z Evropskim parlamentom in poslanci.Z uvedbo te kategorije uslužbencev v pogoje za zaposlitev drugih uslužbencev bi 27 različnih sistemov na področju pogodbenih odnosov, obdavčitve in socialnega varstva nadomestil enoten sistem.-  Veljavne določbe, povezane s predlogomUredba Sveta (ES, Euratom) št. 259/68 o kadrovskih predpisih za uradnike Evropskih skupnosti in pogojih za zaposlitev drugih uslužbencev SkupnostiSklep Evropskega parlamenta z dne 28. septembra 2005 o sprejetju statuta poslancev Evropskega parlamenta (2005/684/ES, Euratom)-  Skladnost s politiko in cilji Unije na drugih področjihSe ne uporablja.POSVETOVANJE Z ZAINTERESIRANIMI STRANMI IN OCENA UČINKA-  Posvetovanje z zainteresiranimi stranmiNi potrebno.-  Zbiranje in uporaba strokovnega znanjaZunanje strokovno znanje ni bilo potrebno.-  Ocena učinkaOsnutek predloga je omejen na vključitev nove kategorije uslužbencev v pogoje za zaposlitev drugih uslužbencev in ni pričakovanih zunanjih učinkov, zato ni bilo potrebe po oceni učinka.PRAVNI VIDIKI PREDLOGA-  Povzetek predlaganega ukrepaPredlog določa pravila o vključitvi nove kategorije uslužbencev, tj. parlamentarnih pomočnikov, v pogoje za zaposlitev drugih uslužbencev Evropskih skupnosti.-  Pravna podlagaČlen 283 Pogodbe o ustanovitvi Evropske skupnosti-  Načelo subsidiarnostiPredlog se nanaša na področje, ki je v izključni pristojnosti Skupnosti, zato se načelo subsidiarnosti ne uporablja.-  Načelo sorazmernostiPredlog je v skladu z načelom sorazmernosti iz naslednjih razlogov:V skladu z načelom sorazmernosti je za doseganje osnovnega cilja, v skladu s katerim je treba parlamentarne pomočnike, ki delajo v enem od krajev dela Evropskega parlamenta (Bruselj, Strasbourg, Luxembourg), vključiti v pogoje za zaposlitev drugih uslužbencev Evropskih skupnosti, nujno in ustrezno določiti pravila o novi kategoriji uslužbencev in pri tem upoštevati njene posebnosti. Ta predlog zajema samo tisto, kar je potrebno za uresničitev zastavljenega cilja.-  Izbira instrumentovPredlagani instrument: uredba.Druge oblike ne bi bile ustrezne, ker:predlog zadeva spremembo že sprejetega instrumenta.VPLIV NA PRORAČUNPredlog ne vpliva na proračun Skupnosti.PredlogUREDBA SVETAo spremembi pogojev za zaposlitev drugih uslužbencev Evropskih skupnostiSVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 283 Pogodbe,ob upoštevanju Protokola o posebnih pravicah in imunitetah Evropskih skupnosti in zlasti člena 13 Protokola,ob upoštevanju predloga Komisije, ki ga je predložila po pridobitvi mnenja Odbora za kadrovske predpise[1],ob upoštevanju mnenja Evropskega parlamenta[2],ob upoštevanju mnenja Sodišča Evropskih skupnosti[3],ob upoštevanju mnenja Računskega sodišča[4],ob upoštevanju naslednjega:1.  V skladu s členom 21 statuta poslancev Evropskega parlamenta[5] imajo poslanci pravico do pomoči osebnih sodelavcev, ki jih sami izberejo. Trenutno vse svoje sodelavce neposredno zaposlujejo poslanci na podlagi pogodb, za katere velja nacionalna zakonodaja, Evropski parlament pa krije nastale stroške do najvišjega dovoljenega zneska.2.  Določeno število sodelavcev (v nadaljevanju imenovani „parlamentarni pomočniki“) pomaga enemu ali več poslancem v prostorih Evropskega parlamenta v Strasbourgu, Bruslju in Luxembourgu. Ostali delajo za poslance v državi članici njihove izvolitve.3.  Za razliko od slednjih so parlamentarni pomočniki praviloma izseljenci. Delajo v prostorih Evropskega parlamenta v večjezičnem in multikulturnem okolju ter opravljajo naloge, ki so neposredno povezane z delom Evropskega parlamenta.4.  To je potrdilo tudi Sodišče prve stopnje Evropskih skupnosti, ki je priznalo, da se parlamentarne pomočnike za namene uporabe kadrovskih predpisov za uradnike Evropskih skupnosti in pogojev za zaposlitev drugih uslužbencev[6] lahko v določenih vidikih obravnava, kot da opravljajo naloge za Parlament[7].5.  Iz omenjenih razlogov in da bi s skupnimi pravili zagotovili preglednost, nediskriminacijo in pravno varnost, je primerno, da bi pogodbe o delu s pomočniki, z izjemo oseb, ki delajo za poslance v državi članici njihove izvolitve, vključno z osebami, ki delajo na lokalnem nivoju za poslance iz držav članic, v katerih se nahajajo kraji dela Evropskega parlamenta, Evropski parlament sklepal neposredno.6.  Primerno je torej, da za pomočnike veljajo pogoji za zaposlitev drugih uslužbencev, pri čemer se upošteva njihov posebni položaj.7.  Vključitev posebne kategorije uslužbencev ne vpliva na člen 29 kadrovskih predpisov, ki določa, da na notranjih natečajih lahko sodelujejo samo uradniki in začasni uslužbenci.8.  Parlamentarni pomočniki so torej posebna kategorija uslužbencev Evropskega parlamenta, zlasti glede na dejstvo, da poslancem Evropskega parlamenta, ki predstavljajo državljane in jim je bil z izvolitvijo zaupan mandat, pomagajo pri izvrševanju njihovih nalog.9.  Da bi v pogoje za zaposlitev drugih uslužbencev vključili to novo kategorijo uslužbencev, so potrebne nekatere spremembe teh pogojev.10.  Zaradi značaja nalog pomočnikov bi bilo smiselno predvideti eno samo kategorijo pomočnikov, ki pa bi bila sestavljena iz različnih razredov, v katere bi bili pomočniki razvrščeni v skladu z merili, določenimi z internim sklepom Evropskega parlamenta.11.  Pogodbe, ki jih s parlamentarnimi pomočniki sklene Evropski parlament, bi morale temeljiti na vzajemnem zaupanju med parlamentarnim pomočnikom in poslancem(-i) Evropskega parlamenta, ki mu(jim) pomaga.12.  Pri uvedbi te nove kategorije uslužbencev je treba spoštovati načelo proračunske nevtralnosti. V zvezi s tem mora Evropski parlament v splošni proračun Evropske unije vplačati celotni znesek prispevkov, potrebnih za financiranje pokojninskega sistema, z izjemo prispevka iz člena 83(2) kadrovskih predpisov, ki se mesečno odteguje od plače zadevne osebe.13.  Nove določbe bi morale začeti veljati istočasno kot statut poslancev Evropskega parlamenta.SPREJEL NASLEDNJO UREDBO:Člen 1Pogoji za zaposlitev drugih uslužbencev Evropskih skupnosti se spremenijo, kot je navedeno v prilogi.Člen 2V treh letih po začetku veljavnosti te uredbe Evropski parlament posreduje poročilo o njeni uporabi za presojo morebitne potrebe po spremembi pravil, ki veljajo za parlamentarne pomočnike.Člen 3Uredba začne veljati prvi dan novega zakonodajnega obdobja Evropskega parlamenta v letu 2009.Uredba je v celoti zavezujoča in se neposredno uporablja v vseh državah članicah.V Bruslju,Za SvetPredsednikPRILOGAPogoji za zaposlitev drugih uslužbencev Evropskih skupnosti se spremenijo:1) V členu 1 se za alineo „– strokovni svetovalci“ vstavi naslednja alinea:„ – parlamentarni pomočniki“.2) Doda se naslednji člen:„Člen 5aZa namene pogojev za zaposlitev drugih uslužbencev „parlamentarni pomočnik“ pomeni uslužbenca, ki ga izbere eden ali več poslancev in ga neposredno zaposli Evropski parlament za pomoč enemu ali več poslancem Evropskega parlamenta, kot je predvideno v členu 125(1).“3) Naslova VII in VIII s členi 125 do 127 postaneta naslova VIII in IX s členi 141 do 143. Vstavi se nov naslov VII:„Naslov VIIParlamentarni pomočnikiPoglavje 1Splošne določbeČlen 1251. „Parlamentarni pomočnik“ je uslužbenec, ki ga Evropski parlament zaposli za pomoč enemu ali več poslancem, v prostorih Evropskega parlamenta v enem izmed treh krajev dela Evropskega parlamenta, pri izvrševanju njihovega poslanskega mandata. Opravlja naloge, ki so neposredno povezane z delom Evropskega parlamenta.Parlamentarni pomočnik se zaposli bodisi za polovični bodisi za polni delovni čas, vendar ne na delovna mesta iz kadrovskega načrta, ki je priložen oddelku proračuna Evropskega parlamenta.2. Evropski parlament sprejme določbe o zaposlovanju parlamentarnih pomočnikov z internim sklepom.3. Parlamentarni pomočnik je plačan iz skupnih sredstev oddelka proračuna Evropskega parlamenta.Člen 1261. Parlamentarni pomočniki so razvrščeni po razredih.2. Smiselno se uporablja člen 1e kadrovskih predpisov o socialnih ukrepih in delovnih pogojih.Poglavje 2Pravice in obveznostiČlen 127Smiselno se uporabljajo členi od 11 do 26a kadrovskih predpisov. Evropski parlament z internim sklepom sprejme pravila za izvajanje, pri čemer upošteva posebno naravo odnosa med poslancem in pomočnikom.Poglavje 3Pogoji za zaposlitevČlen 1281. Smiselno se uporablja člen 1d kadrovskih predpisov.2. Parlamentarnega pomočnika izbere(jo) poslanec(-ci) Evropskega parlamenta, ki mu(jim) bo pomagal. Brez poseganja v dodatne pogoje, ki so lahko predpisani z določbami iz člena 125(2), se pomočnika lahko zaposli, če:(a) je državljan ene od držav članic Skupnosti, razen če organ iz prvega odstavka člena 6 dovoli izjemo, in uživa vse državljanske pravice;(b) je izpolnil vse zakonske obveznosti glede služenja vojaškega roka;(c) predloži ustrezna spričevala, ki dokazujejo primernost za opravljanje dela;(d) je fizično sposoben opravljati delo;(e) predloži dokazila o dobrem znanju enega od jezikov Skupnosti in o ustreznem znanju drugega jezika Skupnosti v obsegu, ki omogoča opravljanje dela; in(f) ima:(i) z diplomo potrjeno višjo izobrazbo, ali(ii) z diplomo potrjeno srednješolsko izobrazbo, ki omogoča nadaljnje višješolsko izobraževanja, in ustrezne vsaj triletne poklicne izkušnje ali(iii) kadar je to v interesu službe, poklicno usposabljanje ali poklicne izkušnje na enakovredni ravni.Člen 1291. Parlamentarni pomočnik mora opraviti trimesečno poskusno dobo.2. Če parlamentarni pomočnik v času poskusnega dela zaradi bolezni ali nesreče ne more delati mesec dni ali več, lahko organ iz prvega odstavka člena 6 na zahtevo poslanca ustrezno podaljša poskusno dobo.3. Če delo parlamentarnega pomočnika ni bilo ocenjeno dovolj dobro, da bi obdržal delovno mesto, poslanec Evropskega parlamenta najmanj mesec dni pred iztekom pomočnikove poskusne dobe pripravi poročilo o njegovi sposobnosti za opravljanje nalog pa tudi o njegovi učinkovitosti in obnašanju pri delu. To poročilo se posreduje zadevni osebi, ki lahko predloži pisna pojasnila organu iz prvega odstavka člena 6 v roku osmih dni. Če je potrebno, organ iz prvega odstavka člena 6 parlamentarnega pomočnika odpusti, pod pogojem, da mu je bilo poročilo posredovano pred iztekom poskusne dobe.4. Parlamentarni pomočnik, ki je odpuščen v času poskusne dobe, ima pravico do nadomestila v višini ene tretjine svoje osnovne plače za vsak dopolnjen mesec poskusnega dela.Člen 1301. Pred zaposlitvijo parlamentarni pomočnik dokaže svojo fizično sposobnost za opravljanje dela s pregledom pri zdravstveni službi Evropskega parlamenta, da se lahko Evropski parlament prepriča o izpolnjevanju pogojev iz člena 128(2)(d).2. Če kandidat ni uspešno opravil zdravniškega pregleda iz odstavka 1, lahko v dvajsetih dneh po prejetju obvestila institucije zahteva, da o njegovem primeru poda mnenje zdravniška komisija, sestavljena iz treh zdravnikov, ki jih organ iz prvega odstavka člena 6 izbere med uradnimi zdravniki institucij. Zdravniška komisija zasliši uradnega zdravnika, ki je podal prvotno negativno mnenje. Kandidat lahko zdravniško komisijo seznani z mnenjem zdravnika po lastni izbiri. Če zdravniška komisija potrdi zaključke zdravniškega pregleda iz odstavka 1, mora kandidat poravnati polovico plačila in dodatnih stroškov.Člen 1311. Pogodbe parlamentarnih pomočnikov se sklenejo za določen čas. Brez poseganja v določbe iz člena 140 se pogodbe iztečejo najkasneje ob koncu zakonodajnega obdobja, v katerem so bile sklenjene.2. Evropski parlament sprejme interni sklep, v katerem opredeli merila razvrstitve ob zaposlitvi.3. Kadar parlamentarni pomočnik sklene novo pogodbo, je treba sprejeti nov sklep o njegovi uvrstitvi v določen razred.Poglavje 4Delovni pogojiČlen 1321. Poslanec določi tedenski delovni čas pomočnika, ki v običajnih razmerah ne sme presegati 42 ur.2. Pomočnik je dolžan opravljati nadurno delo le v nujnih primerih ali ob izjemni povečani količini dela.3. Parlamentarni pomočnik za nadurno delo ni upravičen do kompenzacije ali plačila.4. Členi 42a, 42b, 55a in 57 do 61 kadrovskih predpisov, ki se nanašajo na dopust, delovni čas in praznike, ter drugi do četrti pododstavek člena 16 in člen 18 teh pogojev za zaposlitev se uporabljajo smiselno. Izredni dopust, starševski dopust in družinski dopust ne sme preseči trajanje pogodbe.Poglavje 5Prejemki iz dela in stroškiČlen 133Razen v primeru nasprotnih določb iz členov 134 in 135 se člen 19, člen 20(1) do (3) ter člen 21 pogojev za zaposlitev in člen 16 Priloge VII h kadrovskim predpisom (osebni prejemki in povračilo stroškov) uporabljajo smiselno. Pogoji za povračilo stroškov službenih potovanj so določeni v določbah iz člena 125(2).Člen 134Lestvica osnovnih plač je določena v sledeči tabeli:Razred | 1 | 2 | 3 | 4 | 5 | 6 | 7 |Osnovna plača za polni delovni čas | 1 193,00 | 1 389,85 | 1 619,17 | 1 886,33 | 2 197,58 | 2 560,18 | 2 982,61 |Razred | 8 | 9 | 10 | 11 | 12 | 13 | 14 |Osnovna plača za polni delovni čas | 3 474,74 | 4 048,07 | 4 716,00 | 5 494,14 | 6 400,67 | 7 456,78 | 8 687,15 |Člen 135Z odstopanjem od zadnje alinee člena 4(1) Priloge VII h kadrovskim predpisom izselitveni dodatek ne sme biti nižji od 250 EUR.Poglavje 6Prejemki socialne varnostiČlen 136Razen v primeru nasprotnih določb iz člena 137 se členi 95 do 115, ki se nanašajo na prejemke socialne varnosti, uporabljajo smiselno.Člen 1371. Z odstopanjem od druge alinee člena 96(3) in brez poseganja v druge določbe tega člena zneski, izplačani iz naslova tega člena, ne smejo biti nižji od 700 EUR ali višji od 2000 EUR.2. Z odstopanjem od členov 77 in 80 kadrovskih predpisov ter členov 101 in 105 pogojev za zaposlitev so minimalni zneski, uporabljeni za izračun pokojnin in invalidnin, enakovredni osnovni plači parlamentarnega pomočnika, uvrščenega v razred 1.3. Evropski parlament mora v splošni proračun Evropske unije vplačati celotni znesek prispevkov, potrebnih za financiranje pokojninskega sistema, z izjemo prispevka iz člena 83(2) kadrovskih predpisov, ki se mesečno odteguje od plače zadevne osebe.4. Člen 112 se uporablja le za pogodbe, sklenjene za eno leto ali manj.Poglavje 7Povrnitev neupravičenih plačilČlen 138Uporabljajo se določbe člena 85 kadrovskih predpisov o povrnitvi neupravičenih plačil.Poglavje 8PritožbeČlen 139Smiselno se uporabljajo določbe iz naslova VII kadrovskih predpisov o pritožbah.Poglavje 9Prenehanje delovnega razmerjaČlen 1401. Delovno razmerje parlamentarnega pomočnika preneha zaradi smrti in:(a) na datum, naveden v pogodbi, kot določa člen 131(1);(b) ob koncu meseca, v katerem parlamentarni pomočnik dopolni 65 let;(c) v primeru pomočnika, ki se ga zaposli za pomoč enemu poslancu Evropskega parlamenta v skladu s členom 128(2), ob koncu meseca, v katerem se je končal mandat poslanca, bodisi zaradi njegove smrti, odstopa ali iz kakšnega drugega razloga;(d) ob koncu odpovednega roka, navedenega v pogodbi, ki daje parlamentarnemu pomočniku ali Evropskemu parlamentu možnost zgodnejšega prenehanja. Odpovedni rok ne sme biti krajši od enega meseca za leto delovne dobe, ob upoštevanju najkrajšega roka enega meseca in najdaljšega roka treh mesecev. Odpovedni rok ne sme začeti teči med porodniškim ali bolniškim dopustom, če slednji ne traja dlje od treh mesecev. Razen tega se odpovedni rok ob upoštevanju zgoraj navedenih omejitev prekine med porodniškim ali bolniškim dopustom.(e) kadar parlamentarni pomočnik ne izpolnjuje več pogojev iz člena 128(2)(a), ob upoštevanju možne izjeme, dovoljene po navedenem členu. Če se izjema ne odobri, se uporabi odpovedni rok iz točke (d).2. Če se pogodba zaključi v skladu z odstavkom 1(c) ali če Evropski parlament prekine pogodbo v skladu z odstavkom 1(d), ima parlamentarni pomočnik pravico do nadomestila v višini ene tretjine svoje osnovne plače za obdobje med datumom, ko preneha opravljati naloge, in datumom, ko mu poteče pogodba, pri čemer ta znesek ne sme preseči trimesečnih osnovnih plač.3. Brez poseganja v člena 48 in 50, ki se uporabljata smiselno, se lahko zaposlitev parlamentarnega pomočnika prekine brez odpovednega roka, če je ta namenoma ali iz malomarnosti hudo kršil svoje dolžnosti. Organ iz prvega odstavka člena 6 sprejme utemeljeno odločitev, potem ko je imela zadevna oseba možnost, da pojasni svoje ravnanje.“ZAKONODAJNI FINANČNI IZKAZ1. NASLOV PREDLOGAUredba Sveta o spremembi pogojev za zaposlitev drugih uslužbencev Evropske skupnosti (vzpostavitev statusa parlamentarnega pomočnika, akreditiranega v enem izmed treh uradnih krajev dela Evropskega parlamenta)2. PRORAČUNSKE VRSTICE2.1. Proračunske vrstice z navedbo imena postavke:Poglavje 12 – Uradniki in začasno osebjePoglavje 16 – Drugi izdatki v zvezi z zaposlenimi v institucijahPoglavje 20 – Stavbe in z njimi povezani stroškiPoglavje 21 – Obdelava podatkov, oprema in pohištvo: nakup, najem in vzdrževanjePoglavje 23 – Tekoči upravni izdatkiPostavka 3220 – Izdatki za dokumentacijo in knjižnicoPostavka 4200 – Parlamentarni pomočnikiPostavka 4220 – Parlamentarna pomoč2.2. Trajanje ukrepa in finančni vpliv :Ukrep bo veljal za nedoločen čas. Veljati bo začel v naslednjem mandatu Evropskega parlamenta z pričetkom julija 2009.Finančni vpliv postopka je dvojen: stroški, ki so neposredno povezani z akreditiranimi parlamentarnimi pomočniki v enem od treh uradnih krajev dela Evropskega parlamenta, ter upravni odhodki, ki izhajajo iz upravljanja pogodb parlamentarnih pomočnikov, za katere se uporabljajo pogoji za zaposlitev drugih uslužbencev Evropskih skupnosti (v nadaljevanju „PDU“).1) Odhodkia) Odhodki, neposredno povezani z akreditiranimi parlamentarnimi pomočniki:V zvezi s tem je predlog z vidika proračuna nevtralen.Stroški za plače in službena potovanja se bodo v celoti krili z odbitkom iz osebnega zneska, ki ga v ta namen prejme vsak poslanec. Tako bodo leta 2009 potrebna sredstva za postavko 4200 odšteta iz postavke 4220.Stroški, ki so sedaj že zajeti v različnih postavkah proračuna Evropskega parlamenta, ne bodo vplivali na znesek neplačnih stroškov.b) Stroški, povezani z osebjem za upravno poslovodenje (15 dodatnih delovnih mest):Za upravljanje pogodb parlamentarnih pomočnikov bo treba povečati upravno osebje, kar je potrebno vključiti v proračunski postopek.2) PrihodkiIzplačilo plač in dodatkov v skladu s kadrovskimi predpisi Skupnosti parlamentarnim pomočnikom in dodatnemu upravnemu osebju bo za proračun Skupnosti pomenilo priliv prihodka iz naslova obveznega plačevanja prihodka Skupnosti, posebne dajatve in plačevanja prispevkov v pokojninski sistem, ki velja za plače in dodatke.2.3. Značilnosti proračuna:Proračunska vrstica | Vrsta odhodkov | Nova | Prispevek EFTE | Prispevek držav kandidatk | Razdelek v finančni perspektivi |Prim. s točko 2.1. | Neobvezni izdatki | NS | NE | NE | NE | 5 |3. POVZETEK SREDSTEV3.1. Finančna sredstva3.1.1. Odhodki iz poslovanjaTa predlog nima izdatkov za poslovanje.3.1.2. Upravni izdatki – glej podrobnosti pod točkama 7.2.4 in 7.2.5.v milijonih EUR (na tri decimalna mesta natančno)[pic]3.1.3. Združljivost s finančnim programiranjem( Predlog je združljiv z obstoječim finančnim programiranjem.( Predlog bo pomenil ponovno programiranje ustreznega razdelka v finančni perspektivi.( Predlog lahko zahteva uporabo določb medinstitucionalnega sporazuma[8] (tj. instrumenta prilagodljivosti ali spremembo finančne perspektive).3.1.4. Finančni vpliv na prihodke( Predlog nima finančnih posledic za prihodke.( Predlog ima finančni vpliv – učinek na prihodke je naslednji :Parlamentarni pomočniki in upravno osebje bodo plačevali davek Skupnosti, posebno dajatev in prispevek v pokojninski sistem Skupnosti v skladu s pogoji iz kadrovskih predpisov za uradnike ali PDU, Evropski parlament pa bo za parlamentarne pomočnike plačeval prispevke delodajalca v pokojninski sistem Skupnosti.v milijonih EUR (na eno decimalno mesto natančno)Pred ukrepom 2008 | Stanje po ukrepu |2009 | 2010 | 2011 | 2012 | 2013 | 2014 |Uradniki in začasno osebje (poglavje 12) | AD | 3 | 3 | 3 | 3 | 3 | 3 |AST | 12 | 12 | 12 | 12 | 12 | 12 |Parlamentarni pomočniki (postavka 4200) | 1423 | 1423 | 1423 | 1423 | 1423 | 1423 |SKUPAJ | 1438 | 1438 | 1438 | 1438 | 1438 | 1438 |7.2.2. Opis nalog, ki izhajajo iz ukrepaUpravljanje pogodb parlamentarnih pomočnikovPomoč poslancem7.2.3. Človeški viri – viri delovnih mest (po sistematizaciji)( Delovna mesta, trenutno dodeljena za upravljanje programa, ki se nadomesti ali podaljša( Delovna mesta, ki so bila predhodno dodeljena v okviru proračunskega leta n( Nova delovna mesta, zahtevana v proračunskem postopku za leto 2009 – 15 delovnih mest( Delovna mesta, ki bodo prerazporejena z uporabo obstoječih človeških virov znotraj zadevne službe (notranja prerazporeditev) – 1423 delovnih mest( Potrebna delovna mesta za leto n, ki niso predvidena za zadevno proračunsko leto7.2.4. Stroški financiranja človeških virov in z njimi povezani stroškiv milijonih EUR (na tri decimalna mesta natančno)Vrsta človeških virov | 2009 | 2010 | 2011 | 2012 | 2013 | 2014 |Uradniki in začasno osebje (poglavje 12) | 0,340 | 0,680 | 0,680 | 0,680 | 0,680 | 0,680 |Parlamentarni pomočniki (postavka 4200) | 55,361 | 110,721 | 110,721 | 110,721 | 110,721 | 110,721 |Skupni stroški za človeške vire in z njimi povezani stroški | 55,701 | 111,401 | 111,401 | 111,401 | 111,401 | 111,401 |URADNIKI IN ZAčASNO OSEBJE (METODA ZA IZRAčUN)Okvirni povprečni izračun, prilagojen za 3 AD5 in 12 AST1. V zneske so vštete plače, dodatki in nadomestila ter običajni prispevki delodajalca za to kategorijo zaposlenih v skladu s kadrovskimi predpisi.V proračunski postopek bo treba zajeti potrebna proračunska sredstva in postavke.Parlamentarni pomočniki (metoda za izračun)Okvirni povprečni izračun– za 1423 pomočnikov (ekstrapolacija sedanjega statusa za prihodnjih izvoljenih 736 poslancev)– plače in družinski dodatki na podlagi posebnih plačilnih pogojev, ki so predvideni v tem predlogu– dodatek za izselitev in bivanje v tujini v skladu s pogoji iz PDU, z izjemo odstopanja, ki je predvideno s tem predlogom– prispevki delodajalca za zdravstveno zavarovanje, zavarovanje za nezgode in za primer brezposelnosti v skladu s pogoji iz PDU– (pavšalni) stroški službenih potovanj– plačevanje dejanskih prispevkov delodajalca v pokojninski sistem za parlamentarne pomočnikePorazdelitev za vse razrede je približni izraz sedanjega stanja:– razred 1: 5,18 % oziroma 73,71 pomočnika– razred 2: 2,16 % oziroma 30,74 pomočnika– razred 3: 1,59 % oziroma 22,63 pomočnika– razred 4: 2,74 % oziroma 38,99 pomočnika– razred 5: 6,49 % oziroma 92,35 pomočnika– razred 6: 5,04 % oziroma 71,72 pomočnika– razred 7: 10,09 % oziroma 143,58 pomočnika– razred 8: 9,51 % oziroma 135,33 pomočnika– razred 9: 13,69 % oziroma 194,81 pomočnika– razred 10: 11,96 % oziroma 170,19 pomočnika– razred 11: 18,87 % oziroma 268,52 pomočnika– razred 12: 8,79 % oziroma 125,08 pomočnika– razred 13: 1,87 % oziroma 26,61 pomočnika– razred 14: 2,02 % oziroma 28,74 pomočnika.Ustrezna proračunska sredstva že krijejo obstoječi viri.7.2.5. Stroški financiranja človeških virov in z njimi povezani stroškiv milijonih EUR (na tri decimalna mesta natančno)2009 | 2010 | 2011 | 2012 | 2013 | 2014 | SKUPAJ |Drugi upravni odhodki – osebje za upravno poslovodenje (poglavja 12, 16, 21, 23) | 0,210 | 0,420 | 0,420 | 0,420 | 0,420 | 0,420 | 2,310 |Drugi upravni odhodki – parlamentarni pomočniki (poglavja 12, 16, 21, 23; postavka 4200) | 17,788 | 35,575 | 35,575 | 35,575 | 35,575 | 35,575 | 195,663 |Upravni odhodki, razen stroškov za človeške vire in z njimi povezanih stroškov | 17,998 | 35,995 | 35,995 | 35,995 | 35,995 | 35,995 | 197,973 |DRUGI UPRAVNI ODHODKI (METODA ZA IZRAčUN)Izračun temelji na povprečnih stroških, ki zajemajo druge kadrovske/upravne odhodke, stroške delovanja in infrastrukture.Povprečni stroški za osebje za upravno poslovodenje znašajo približno 28 000 EUR na leto, za parlamentarne pomočnike pa približno 25 000 EUR na leto.Proračunska sredstva za parlamentarne pomočnike so že vključeni v proračun Evropskega parlamenta za potrebe akreditiranih pomočnikov v skladu z veljavnimi pravili.V proračunskem postopku bo treba zajeti potrebna proračunska sredstva za osebje za upravno poslovodenje.[1] UL C , , str. .[2] UL C , , str. .[3] UL C , , str. .[4] UL C , , str. .[5] UL L 262, 7.10.2005, str. 1.[6] Uredba Sveta (EGS, Euratom, ESPJ) št. 259/68 z dne 29. februarja 1968 o kadrovskih predpisih za uradnike Evropskih skupnosti in pogojih za zaposlitev drugih uslužbencev Skupnosti (UL L 56, 4.3.1968, str. 1).[7] Sodba z dne 19. junija 2007 v zadevi T-473/04, Asturias Cuerno proti Komisiji , še ni objavljeno v Recueil.[8] Glej točki 19 in 24 medinstitucionalnega sporazuma.